section_heading: Vokalizacija
paragraph_text: Tijekom razmjene plijena, kako između mužjaka i ženke, tako i između odraslih i mladunaca, često se može čuti uzbuđeno, visoko cvokotanje. Kada su mladi ili gneijzdo ugroženi od neprijatelja, može se čuti glasni, nepravilan doziv pomalo sličan cvrkutanju i služi za odvraćanje pažnje predatorima. Pored svih ovih dozivanja, zabilježeni su i nazalno njištanje i blejanje kod mužjaka nakon što su jaja izlegnuta, kao i dvodijelno, kratko lajanje koje ispušta ženka kao upozorenje mladuncima.